Wang Nan (en xinès: 王楠; en pinyin:Wáng Nán) (Fushun, República Popular de la Xina 1978) és una jugadora de tennis de taula xinesa, considerada una de les millors de la història pel seu palmarès: cinc medalles olímpiques i 16 títols mundials.

Biografia 
Va néixer el 23 d'octubre de 1978 a la ciutat de Fushun, població situada a la província de Liaoning.

Carrera esportiva 
Va participar, als 21 anys, en els Jocs Olímpics d'Estiu del 2000 realitzats a Sydney (Austràlia), on va aconseguir guanyar la medalla d'or en les proves individuals i de dobles, en aquesta última prova fent parella amb Li Ju. En els Jocs Olímpics d'Estiu de 2004 realitzats a Atenes (Grècia) aconseguí revalidar el seu títol de dobles, en aquesta ocasió fent parella amb Zhang Yining, si bé en aquests Jocs només pogué ser cinquena en la prova individual. En els Jocs Olímpics d'Estiu de 2008 realitzats a Pequín (Xina) aconseguí guanyar la medalla de plata en la prova individual i la medalla d'or en la prova per equips, prova substitutòria de la prova per parelles.

Al llarg de la seva carrera ha guanyat 16 títols del Campionat del Món de tennis de taula, 6 per equips, 3 en individuals, 5 en dobles i 1 en dobles mixts.

Enllaços externs 
  www.olympic.org - Wang Nan
  www.sports-reference.com - Wang Nan 

Medallistes xinesos als Jocs Olímpics d'estiu de 2000
Medallistes xinesos als Jocs Olímpics d'estiu de 2004
Medallistes xinesos als Jocs Olímpics d'estiu de 2008
Persones de Liaoning
Jugadores de tennis de taula de la República Popular de la Xina
Jugadors de tennis de taula asiàtics
Esportistes als Jocs Asiàtics de 1998
Esportistes als Jocs Asiàtics de 2002
Esportistes als Jocs Asiàtics de 2006
Esportistes de la República Popular de la Xina als Jocs Asiàtics